**Ministru kabineta noteikumu “Grozījumi Ministru kabineta 2016. gada 3. maija noteikumos Nr. 279 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma “Reģionālie biznesa inkubatori un radošo industriju inkubators” īstenošanas noteikumi” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu “Grozījumi Ministru kabineta 2016. gada 3. maija noteikumos Nr. 279 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma “Reģionālie biznesa inkubatori un radošo industriju inkubators” īstenošanas noteikumi” projekts izstrādāts, lai novērstu nepilnības, kas konstatētas praksē, un lai padarītu programmas piemērošanu efektīvāku.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ekonomikas ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Finanšu un nefinanšu atbalsta nodalīšana nepieciešama, lai precīzāk nodrošinātu ES struktūrfondos paredzēto uzskaiti. Ņemot vērā, ka 3.1.1.6. ““Reģionālie biznesa inkubatori un radošo industriju inkubators” īstenošanas noteikumi” (turpmāk – 3.1.1.6.pasākums)” pasākuma ietvaros gala labuma guvējiem tiek sniegts gan finanšu atbalsts (granti), gan daudzveidīgs nefinanšu atbalsts, būtiski ir nodrošināt arī iznākuma rādītāja “To komersantu skaits, kuri saņem nefinansiālu atbalstu” atsevišķu uzskaiti 3.1.1.6.pasākuma ietvaros. Minēto rādītāju uzskaita, norādot tos komersantus gala labuma guvējus, kas saņēmuši atbalstu, noslēdzot atbalsta sniegšanas līgumu ar finansējuma saņēmēju (LIAA) (pirmsinkubācijas atbalsta līgumi un inkubācijas atbalsta līgumi). Ņemot vērā pasākuma līdz šim sasniegtos rādītājus un to potenciālu, MK noteikumos tiek veikti grozījumi, skaidri definējot - to komersantu skaitu, kuri saņem nefinansiālu atbalstu (līdz 2023.12.31.- 400 komersanti; līdz 2018.12.31. - 200 komersanti). Pasākuma ietvaros kopējo atbalstīto komersantu skaitu nosaka, ņemot vērā grantu saņēmušo komersantu skaitu un nefinanšu atbalstu saņēmušo komersantu skaitu, vienlaikus kopējo atbalstīto komersantu skaitu nosaka ņemot vērā abu rādītāju unikālo komersantu skaitu. Nefinanšu atbalsta saņēmēju uzskaite tiek veikta ar atbalsta līguma noslēgšanas brīdi, kad komersantam ir pieejams nefinanšu atbalsts - koprades telpas, inkubatora sniegtie pakalpojumi (apmācības, semināri u.c. pasākumi), nefinanšu atbalsta saņemšanu apstiprina, piem., attiecīgs ieraksts koprades telpas izmantošanas uzskaites lapā, semināra dalībnieku saraksts utt. Nefinansiālais atbalsts ir pieejams gan pirmsinkubācijas, gan inkubācijas periodā.2. Rādītājs “Atbalstīto jaunizveidoto komersantu skaits” ir SAM līmeņa rādītājs, ko skaita kopā ar 3.1.1.4.pasākumā sniegto atbalstu. Ņemot vērā, ka visi inkubācijā vai pirmsinkubācijā esošie gala labuma guvēji ir uzskatāmi par jaunizveidotu komersantu, kas līdz dienai, kad komersants tiek uzņemts inkubatorā, tā reģistrācijas ilgums Latvijas komercreģistrā nepārsniedz trīs gadus, izņemot gadījumu, ja komersants darbības programmas “Uzņēmējdarbība un inovācijas” papildinājuma 2.3.2.1. aktivitātes “Biznesa inkubatori” ietvaros ir iestājies inkubatorā, bet nav saņēmis atbalstu maksimāli pieļaujamo inkubācijas periodu, kā rādītāju uzskaita visus tos komersantus, kuri ir vismaz noslēguši līgumu ar LIAA (t.i., atbilst rādītājam “To komersantu skaits, kuri saņem nefinansiālu atbalstu”). Ņemot vērā minēto, MK noteikumos tiek veikti grozījumi, precizējot rādītāju “atbalstīto jauizveidoto komersantu skaits” līdz 2023.12.31.- 400 komersanti; līdz 2018.12.31. - 200 komersanti.3. Ievērojot likuma “Par nodokļiem un nodevām” 18.panta pirmās daļas 8.punktā iekļauto nosacījumu[[1]](#footnote-1), par nodokļu parādnieku nav uzskatāms nodokļu maksātājs, kura nokavēto nodokļu maksājumu samaksas termiņš ir pagarināts, sadalīts termiņos, atlikts vai atkārtoti sadalīts termiņos tikai un vienīgi saskaņā ar minētā likuma 24.panta pirmo un 1.3 daļu. Savukārt, pārējos gadījumos (piemērām, nokavēto nodokļu maksājumu labprātīgas izpildes[[2]](#footnote-2) vai atbalsta nokavējuma naudas un soda naudas dzēšanas[[3]](#footnote-3) gadījumos) nodokļu maksātājs ir atzīstams par nodokļu parādnieku un tā nokavētie nodokļu maksājumi atzīstami par nodokļu parādu.Tādējādi, ievērojot minēto un ņemot vērā Ministru kabineta 2016.gada 3.maija noteikumu Nr.279 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma “Reģionālie biznesa inkubatori un radošo industriju inkubators” īstenošanas noteikumi” (turpmāk – Noteikumi) 34.4.apakšpunktā noteikto, secināms, ka šobrīd komersantam, kuram saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu (nodevu) parāds, kas kopsummā pārsniedz 150 *euro*, nebūtu piešķirams Noteikumu 19.1. un 19.2.apakšpunktā norādītais atbalsts.Tomēr, Ekonomikas ministrijas ieskatā, Noteikumu 34.4 apakšpunktā ietvertā prasība ierobežo atbalsta piešķiršanu komersantiem, kuri ir iekļauti Valsts ieņēmumu dienesta publiskojamo datu bāzē kā nodokļu parādnieki, bet kuri ir vienojušies ar Valsts ieņēmumu dienestu par nodokļu vai nodevu atmaksu. Ekonomikas ministrijas ieskatā minētajā situācijā nav samērīgi pārtraukt vai nepiešķirt inkubācijas atbalstu.Šādas situācijas rodas klientiem, kuriem ir lieli apgrozījumi salīdzinoši agrā attīstības stadijā, kad vēl nav skaidra finanšu plūsma un sadarbības partneri izejvielu piegādēm. Ja klientam ir VID lēmums par nokavēto nodokļu maksājumu labprātīgu izpildi vai lēmumu par atbalsta nokavējuma naudas un soda naudas dzēšanai piemērošanu, tad Biznesa inkubatoros (turpmāk – BI) ietvaros var turpināt sniegt atbalstu, kas nozīmē, ka klientam ir pieejami, piemēram, līdzfinansēti grāmatvedības pakalpojumi, grāmatvežu un finansistu konsultācijas, tādējādi uzlabojot konkrētā uzņēmuma iespējas nenonākt līdzīgā situācijā nākotnē. Atbilstoši MK noteikumu attiecīgajām prasībām par nodokļu parādu pārbaužu datumiem klientiem tiek dotas 3 darba dienas, lai iesniegtu VID izziņu par parāda neesamību, vai arī 30 dienas, lai iesniegtu VID lēmumu par nokavēto nodokļu maksājumu labprātīgu izpildi vai atbalsta nokavējuma naudas un soda naudas dzēšanai piemērošanu. Ekonomikas ministrijas redzējumā Noteikumu 34.4 apakšpunktā nepieciešams ietvert papildus nosacījumu, ka atbalstu var saņemt arī tāds komersants, attiecībā uz kuru Valsts ieņēmumu dienests attiecībā uz nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, ir pieņēmis lēmumu par nokavēto nodokļu maksājumu labprātīgu izpildi vai lēmumu par atbalsta nokavējuma naudas un soda naudas dzēšanai piemērošanu, jo komersants ir izrādījis iniciatīvu nodokļu parāda atmaksai. Ievērojot to, ka 3.1.1.6.pasākuma pamatmērķis ir sniegt atbalstu biznesa uzsācējiem, t.sk., veicināt jauno uzņēmumu finanšu ilgtspēju un ļaut pārvarēt īslaicīgi radušās grūtības un turpināt veiksmīgu uzņēmējdarbību, atbilstoši papildāmi nosacījumi 3.1.1.6.pasākuma atbalsta pārtraukšanai – inkubācijas atbalsts nav pārtraucams, ja pieņemts iepriekš minētais lēmums par saistību izpildi.4. Lai arī pēdējā laikā ir būtiski uzlabota finansējuma pieejamība LIAA biznesa inkubatoru klientiem, ņemot vērā, ka ar 2018. gada 12.septembri pieejamo grantu skaits kalendārajā gadā vienam komersantam ir palielināts no četriem līdz astoņiem, kā arī ir atcelts ierobežojums maksimālajam telpu nomas atbalsta kopējam līdzfinansējumam, ievērojot kopumā lēnāku nekā sākotnēji plānoto progresu 3.1.1.6. pasākuma projektā, nepieciešams samazināt 3.1.1.6. pasākuma snieguma ietvara finanšu mērķi (t.i., līdz 2018. gada 31. decembrim sertificēti izdevumi) par ~ 41,6% no sākotnējā finanšu mērķa vērtības un noteikt:• 4 356 259euro apmērā – reģionālajos biznesa inkubatoros;• 698 789euro apmērā – radošo industriju inkubatorā;Pēc LIAA sniegtās informācijas biznesa inkubatoru atbalstu vēlas saņemt komersanti ar arvien augstāku izaugsmes potenciālu, kas tādējādi veicinās projektā pieejamā finansējuma izlietojuma apmēra turpmāku pieaugumu. Finanšu mērķa starpība, lai sasniegtu 3.prioritārā virziena “Mazo un vidējo komersantu konkurētspēja” snieguma ietvaru, tiks kompensēta, ņemot vērā augsto ieviešanas progresu SAM3.1.1. "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs", proti, atbilstoši palielinot MK 2016.gada 1.marta noteikumu Nr.118 “Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai” 7.7.apakšpunktā sasniedzamo finanšu rādītāju. |
|  | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts skar 3.1.1.6.pasākuma esošo mērķa grupu - fiziskas personas (biznesa ideju autori), kuri veic vai gatavojas uzsākt saimniecisko darbību, un sīkie (mikro), mazie un vidējie komersanti saskaņā ar Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 1. pielikumu (Eiropas Savienības Oficiālais Vēstnesis, 2014. gada 26. jūnijs, Nr. L 187).Tāpat noteikumu projekts skar 3.1.1.6.pasākuma finansējuma saņēmēju. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā regulējumā ietvertās izmaiņas, būs nepieciešams grozīt vienošanos, kas noslēgta starp sadarbības iestādi un finansējuma saņēmēju, lai papildinātu LIAA projekta iznākuma rādītājus un nosacījumus attiecībā uz nodokļu parāda esamību komersantiem un LIAA pienākumu pārtraukt inkubācijas atbalsta sniegšanu, kamēr nav ievēroti atbilstošie nosacījumi  |
| 3. | Administratīvo izmaksu monetārs novērtējums | MK noteikumu projekts šo jomu neskar  |
| 4. | Atbilstības izmaksu monetārs novērtējums | MK noteikumu projekts šo jomu neskar  |
| 5. | Cita informācija | MK noteikumu projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskarMK 2016.gada 1.marta noteikumu Nr.118 “Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai” 7.7.apakšpunkts. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms. |
| 2. | Sabiedrības līdzdalība projekta izstrādē | Projekts ievietots EM tīmekļa vietnē vienlaicīgi ar iesniegšanu izskatīšanai VSS. |
| 3. | Sabiedrības līdzdalības rezultāti |  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Investīciju un attīstības aģentūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs Ē.Eglītis

Pētersone, 67013003

Elina.Petersone@em.gov.lv

1. Atbilstoši likuma “Par nodokļiem un nodevām” 18.panta pirmās daļas 8.punktā noteiktajam Valsts ieņēmumu dienestam ir pienākums nodrošināt nodokļu (nodevu) iekasēšanas publiskumu, regulāri publicējot informāciju par atsevišķu nodokļu (nodevu) kopieņēmumiem, un informācijas pieejamību par tiem nodokļu maksātājiem, kuriem Valsts ieņēmumu dienesta administrēto nodokļu (nodevu) parāda kopsumma pārsniedz 150 *euro*, izņemot nodokļu maksājumus, kuru maksāšanas termiņš saskaņā ar šā likuma 24.panta pirmo un 1.3 daļu ir pagarināts, sadalīts termiņos, atlikts vai atkārtoti sadalīts termiņos [↑](#footnote-ref-1)
2. Skatīt likuma “Par nodokļiem un nodevām” 26.panta vienpadsmito daļu [↑](#footnote-ref-2)
3. Skatīt Nodokļu maksātājiem nokavējuma naudas un soda naudas dzēšanai paredzētā atbalsta likumu [↑](#footnote-ref-3)